जसकरण सिंह का तबादला, नौनिहाल सिंह होंगे नए पुलिस कमिश्नर; IG जालंधर रेंज भी बदले
Punjab Police Transfer| Naunihal Singh New Police Commissioner Amritsar पंजाब के अमृतसर में बीते दिनों हुई घटनाओं के बाद पंजाब पुलिस में फिर से तबादलों का दौर शुरू हो गया है। IPS जसकरण सिंह की जगह अब नौनिहाल सिंह को अमृतसर का पुलिस कमिश्नर नियुक्त कर दिया गया है।
पंजाब के अमृतसर में हुए अजनाला कांड की गाज पुलिस कमिश्नर जसकरण सिंह पर गिरी है। सरकार ने उन्हें हटा दिया है। उनकी जगह पर अब नौनिहाल सिंह को अमृतसर का नया पुलिस कमिश्नर लगाया गया है। वहीं, जसकरण सिंह अब IGP इंटेलिजेंस मोहाली जॉइन करेंगे। IG जालंधर रेंज गुरचरण सिंह संधू का भी तबादला कर दिया गया है।
बता दें कि अजनाला में कुछ दिन पहले पुलिस थाने पर हमला हुआ था। खालिस्तान समर्थक वारिस पंजाब दे के मुखी अमृतपाल सिंह की अगुआई में उसके समर्थकों ने थाने पर हमला कर दिया था। जिसमें कई पुलिसकर्मी भी घायल हुए। इस दौरान लॉ एंड ऑर्डर बनाए रखने के लिए वहां 6 जिलों की पुलिस तैनात की गई थी। जिसकी अगुआई पुलिस कमिश्नर जसकरण सिंह कर रहे थे। घटना वाले दिन भी वह अजनाला में मौजूद थे।
IPS जसकरण सिंह को नवंबर 2022 में सुधीर सूरी हत्या कांड के बाद अमृतसर पुलिस कमिश्नर नियुक्त किया गया था। इसके साथ ही IG जालंधर रेंज गुरशरण सिंह संधू को अब IG क्राइम पंजाब चंडीगढ़ नियुक्त किए गए हैं।
अजनाला कांड में घायल हुए थे पुलिसकर्मी
अमृतसर के अजनाला पुलिस स्टेशन पर हुई कार्रवाई
कुल 18 अधिकारियों के हुए तबादले
इसके साथ ही पंजाब पुलिस में कुल 18 अधिकारियों के ट्रांसफर किए गए हैं। पंजाब सरकार ने जल्द से जल्द नए पदों पर जॉइन करने के आदेश दिए हैं। IPS अरुणपाल सिंह को एडीजीपी मॉर्डनाइजेशन पंजाब चंडीगढ़, IPS आरके जयसवाल को एडीजीपी एसटीएफ पंजाब एस.ए.एस नगर, IPS गुरिंदर ढिल्लों को एडीजीपी लॉ एंड ऑर्डर चंडीगढ़, IPS मोहनीश चावला को एडीजीपी स्टेट क्राइम रिकार्ड ब्यूरो पंजाब का कार्यभार सौंपा गया है।
